CELEX: 62019TN0537
Language: lt
Date: 2019-07-30 00:00:00
Title: Byla T-537/19: 2019 m. liepos 30 d. pareikštas ieškinys byloje DK/GSA

30.9.2019   
            
            
               LT
            
            
               Europos Sąjungos oficialusis leidinys
            
            
               C 328/65
            
         
      2019 m. liepos 30 d. pareikštas ieškinys byloje DK/GSA
      (Byla T-537/19)
      (2019/C 328/73)
      Proceso kalba: prancūzų
      
         Šalys
      
      
         Ieškovas: DK, atstovaujamas advokatų T. Bontinck ir A. Guillerme
      
         Atsakovė: Europos GNSS agentūra
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2019 m. gegužės 20 d. GSA sprendimą neleisti susipažinti su dokumentu „summary of 26 June 2017 by Mr [X]“;
               
            
                  —
               
               
                  priteisti iš GSA bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi dviem pagrindais.
      
                  1.
               
               
                  Pirmasis ieškinio pagrindas grindžiamas teisės klaida taikant 2001 m. gegužės 30 d. Europos Parlamento ir Tarybos reglamento (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001, p. 43; 2004 m. specialusis leidimas lietuvių k., 1 sk., 3 t., p. 331) 4 straipsnio 1 dalies a punktą. Ieškovas mano, kad 2019 m. gegužės 20 d. Europos GNSS agentūros (GSA) sprendimas neleisti jam susipažinti su dokumentu „summary of 26 June 2017 by Mr [X]“ yra neteisėtas tiek, kiek atsisakymas grindžiamas su visuomenės saugumu susijusios apsaugos išimtimi, nurodyta Reglamento Nr.o1049/2001 4 straipsnio 1 dalies a punkte, nes minėtas dokumentas:
                  
                              —
                           
                           
                              negali būti susijęs su visuomenės saugumo aspektais, kadangi susijęs su viena agentūros personalo byla, ir
                           
                        
                              —
                           
                           
                              negali būti laikomas [RESTREINT/RESTRICTED EU].
                           
                        
            
                  2.
               
               
                  Antrasis ieškinio pagrindas grindžiamas teisės klaida taikant Reglamento Nr.o1049/2001 4 straipsnio 1 dalies b punktą. Ieškovas mano, kad ginčijamas sprendimas yra neteisėtas tiek, kiek atsisakymas grindžiamas dokumente nurodytų fizinio asmens duomenų apsaugos išimtimi, numatyta Reglamento Nr.o1049/2001 4 straipsnio 1 dalies b punkte, nes rėmimasis šia išimtimi nagrinėjamu atveju yra nepateisinamas ir neproporcingas.